Publication: Magyar Közlöny
Issue: MK-2007-186 (Year: 2007, Number: 186)
Era: 2004-2010
Section: Ezt a táblázatot a nagy kockázatok és nagy károk határértékeirõl szóló 45/1996. (XII. 29.) PM rendelet elõírása szerint, a nagy károkra vonatkozóan kell kitölteni.
Paragraph Index: 1690

2004. július 1-tõl 2004. szeptember 30-ig tartó idõszakban) elkönyvelt, az adott származtatott ügylet típushoz kapcsolódó eredményeket (nettó módon, azaz hozamok-ráfordítások összesen az adott ügyletre vonatkozóan), realizált és nem realizált bontásban. 42B9C2 Kimutatás a származtatott ügyletekkel kapcsolatos tranzakcióiról A Bit. 138. § (4) bekezdésének megfelelõen napi bontásban be kell mutatni ebben a táblázatban a biztosító összesített hosszú, illetve rövid pozícióit és a mögöttes (a KELER-nél lévõ értékpapírszámlán lévõ) likvid eszközöket, annak típusonkénti bontásában. Likvid eszközök (1. oszlop) egyenlõ az Állampapír, Állampapírra kötött repo ügyletek, Készpénz, Egyéb likvid eszköz oszlopokban szereplõ értékek összegével. A repo ügyletek oszlop csak akkor vehetõ figyelembe, ha a biztosító a repopapírt az állampapír oszlopban még nem szerepeltette. Hosszú/rövid pozíció a Tpt.-ben meghatározottak szerint értendõ. Az utolsó oszlopban az adott tranzakció lebonyolításának dátumát fel kell tüntetni („éééé.hh.nn” formátumban). 42B9D Kimutatás a biztosító befektetéseinek hozamáról Ebben a táblázatban a biztosító biztosítástechnikai tartalékai fedezetét képezõ, 42B9A táblában bemutatott befektetésein (a matematikai tartalék, a matematikai tartalékon kívüli biztosítástechnikai tartalékok és a befektetési egységhez kötött életbiztosítások tartaléka) és saját eszközein elért hozamot, élet- és nem-életbiztosítási ági, valamint nem biztosítási tevékenység bontásban kell bemutatni. A befektetések elért hozama: a könyvelt (fõkönyvi) hozam, azaz a könyv szerinti hozam értendõ alatta. Pl. a kapott kamatok és kamatjellegû bevételek (pénzügyileg realizált és az adott idõszakra járó elhatárolt tételek), pénzügyileg realizált árfolyamnyereségek/veszteségek, értékvesztések, visszaírt értékvesztések, az adott befektetési portfolióra vonatkoztatva. (Ingatlanok esetében ide tartozik a bérleti díj összege.) Adott kötvény hozamát mindig a kötvény által meghatározott sorban kell együttesen kimutatni. Az idõben elhatárolt kamatokat is ugyanazon a soron kell szerepeltetni, nem az elhatárolt kamatok, bérleti díjak részösszesen soron. 42B9F A biztosító befektetéseinek hozamai a tárgyidõszak végén Ez a táblázat a biztosító fõbb portfolióinak hozamát mutatja be a következõk szerint: A matematikai tartalék esetében (1. sor): a fedezetbe vont eszközök portfoliójára kell a számításokat elvégezni, azaz a 42B9A táblázat 2. és 3. oszlopának 1. sorában bemutatott könyv szerinti értékeknek megfelelõ portfolióra vonatkozóan. Az ügyfeleknek garantált hozamot az élet és nem-élet ági matematikai tartalékok azon részére kell számítani, ahol a biztosító hozamot ígér, beleértve a technikai kamatlábat is, mint minimális garantált hozamot és az idõszakosan változó hozamígéretet is. A számított értéket a táblázat pénz- és tõkepiaci eszközök sorában kell feltüntetni. Ez azonban nem jelenti azt, hogy a fedezeti eszközök alapján kell számítani leválasztva a pénz- és tõkepiaci eszközöket, hanem kizárólag a tartalékok szerint. 2007/186. szám A matematikai tartalékok azon részét, amelyre nem történik hozamígéret, nem kell bevonni a számításokba, így azokat sem, ahol nincs technikai kamatláb vagy hozamígéret, azaz a befektetések kockázatát az ügyfél viseli. A matematikai tartalékokra számított átlagos garantált hozam tárgyidõszakon belül változhat. A változások kezelését az idõszakon belül ugyancsak átlagolással kell megoldani. Az idõben történõ átlagoláshoz használt módszer megválasztásánál negyedévrõl negyedévre következetesen kell eljárni. A biztosítástechnikai tartalékok (2. sor): A táblázat második sorában a biztosító összes biztosítástechnikai tartaléka (matematikai tartalékon és befektetési egységekhez kötött életbiztosítások tartalékán kívüli) állományát fedezõ portfoliót kell itt bemutatni, azaz a 42B9A táblázat 4. és 5. oszlopának 1. sorában bemutatott könyv szerinti értékeknek megfelelõ portfolióra vonatkozóan. A befektetési egységekhez kötött életbiztosítások alapjai esetében (3. sortól) alaponként is el kell a számítást végezni. A befektetési egységekhez kötött életbiztosításokhoz kapcsolódó alapok elnevezéseit az 1. Alapok nevei oszlopba kell beírni.

Source: https://magyarkozlony.hu/hivatalos-lapok/43c392bec0b2c6a164135ff9ab4cf9d61e9ff632/dokumentumok/afcbfa76e55e37ed988cc9cad441e94f6f55c82a/letoltes